สวัสดีค่ะ ตามที่เคยแจ้งไปให้รบกวนซ่อมแซมลูกระนาดในซอยสีหบุรานุกิจ11 (ลำดับเรื่อง 2022-HANGMV) ทางฝ่ายโยธา กทม ได้เคยมาเทลูกระนาดให้ใหม่อย่างเรียบร้อยและสวยงาม 

แต่ด้วยความที่ลูกระนาดมีขนาดสูงกว่ามาตรฐาน จึงทำให้ผู้ที่สัญจรไปมาไม่พอใจ และร้องเรียนไปเขตมีนบุรี หลังจากทางเขตได้รับการร้องเรียน จึงไม่รอช้ารื้อลูกระนาดออกไปทั้งหมดในวันที่ 16 มีนาคม 2566 และแจ้งว่าได้ประสานงานกับทาง TraffyFondue ว่าจะมีการมาซ่อมแซมลูกระนาดทั้งซอยสีหบุรานุกิจ11 หากเป็นเช่นนั้นก็จะดีมากๆค่ะ 

เนื่องจากหลังจากที่ทางเขตมาขูดลูกระนาดออกไป รถที่สัญจรไปมาก็ขับกันเร็วตามอัธยาศัย (โดยเฉพาะรถจักรยานยนต์ เร่งความเร็วกันมากๆ) เพราะไม่มีอะไรมากั้นชะลอความเร็วอีกต่อไป และตรงนั้นใกล้ทางแยกไปทาง ซ.มบ.วนาทิพย์ (สีหบุรานุกิจ13) ทำให้เวลารถที่จะโผล่มาทางซอยสีหบุรานุกิจ11 เกือบจะชนกับรถที่มาทางตรงในซอยค่ะ และล่าสุดวันนี้มีรถที่กำลังถอยออกจากบ้านก็เกือบถูกรถจักรยานยนต์ชนค่ะ เพราะว่ามีไม่ลูกระนาดช่วยชะลอความเร็ว (เนื่องจากตอนที่ทางเขตมาขูดลูกระนาดออกไป ก็ขูดแบบสะอาดมาก หายเกลี้ยงค่ะ)

รบกวนให้ช่วยเร่งมือมาทำให้ทั้งซอยตามที่ได้ยินมาด้วยนะค่ะ ขอแบบขนาดมาตรฐานพร้อมสัญลักษณ์บนลูกระนาดค่ะ

กราบขอบพระคุณมากๆๆๆๆๆค่ะ